3. การประกอบธุรกิจของแต่ละสายผลิตภัณฑ์

3.1 ผลิตภัณฑ์ของบริษัท

  ผลิตภัณฑ์หลักของบริษัทประกอบด้วย เหล็กแผ่นรีดร้อนและผลิตภัณฑ์ต่อเนื่อง
  ซึ่งสามารถแบ่งได้เป็นสายผลิตภัณฑ์ ดังต่อไปนี้

  1) เหล็กแผ่นรีดร้อนชนิดม้วน (Hot Rolled Coil)

  2) เหล็กแผ่นรีดร้อนปรับสภาพผิวชนิดม้วน (Tempered Hot Rolled Coil)

  3) เหล็กแผ่นรีดร้อนล้างผิวและเคลือบน้ำมัน (Hot Rolled Pickled and Oiled
  Product)

  โดยผลิตภัณฑ์เหล่านี้จะมีการนำไปใช้ในอุตสาหกรรมต่อเนื่องต่างๆ ดังต่อไปนี้

+----------------------------------+-----------------------------------+
| ชนิด                              | การนำไปใช้                         |
+----------------------------------+-----------------------------------+
| เหล็กแผ่นรีดร้อนชนิดม้วน               | ท่อเครื่องกล ท่อไฟฟ้า ท่อน้ำ การก่อสร้าง   |
| (Hot Rolled Coil)                | เหล็กตัวซี ห้างที่ใช้ในการก่อสร้าง เสาไฟฟ้า |
|                                  | ถังแก๊ส ท่อสตีมดำ                     |
|                                  | ผลิตภัณฑ                            |
|                                  | ์ที่สามารถต้านทานการกัดกร่อนจากบรรยากาศ |
|                                  | ผลิตเหล็กแผ่นรีดเย็น                   |
+----------------------------------+-----------------------------------+
| เหล็กแผ่นรีดร้อนปรับสภาพผิวชนิดม้วน      | เครื่องมือการเกษตร การก่อสร้างทั่วไป     |
|                                  | แผ่นเหล็กโครงสร้าง                   |
| (Tempered Hot Rolled Coil)       |                                   |
+----------------------------------+-----------------------------------+
| เหล็กแผ่นรีดร้อนล้างผิวและเคลือบน้ำมัน    | คัสซีรถ ล้อรถ คอมเพรสเซอร์ โครงตู้เย็น   |
|                                  | โครงตู้ไมโครเวฟ                     |
| (Hot Rolled Pickled & Oiled      |                                   |
| Product)                         |                                   |
+----------------------------------+-----------------------------------+

สิทธิประโยชน์จากการส่งเสริมการลงทุน

  คณะกรรมการส่งเสริมการลงทุนได้อนุมัติให้บริษัทได้รับการส่งเสริมการลงทุน
  ในกิจการผลิตเหล็กแผ่นรีดร้อน  กิจการถลุงแร่
   และกิจการผลิตเหล็กแผ่นรีดเย็นและผลิตเหล็กแผ่นเคลือบ โดยได้รับสิทธิประโยชน์ เช่น
  การได้รับยกเว้นอากรขาเข้าเครื่องจักร
   การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลาแปดปี
   นับแต่วันที่เริ่มมีรายได้จากการประกอบการ เป็นต้น

  ปัจจุบัน บริษัทได้ขอขยายเวลาการนำเข้าเครื่องจักร ทั้งสามโครงการ โดยขอนำเข้าถึงปี 2551
  และ 2552 ตามลำดับ ขณะนี้อยู่ระหว่างการพิจารณาของคณะกรรมการ

2.  การตลาด

  กลยุทธ์ด้านผลิตภัณฑ์

  ในปี 2550 บริษัท ได้พัฒนาและปรับปรุง ผลิตภัณฑ์ให้มีความหลากหลายมากยิ่งขึ้น
  ทั้งในด้านความหนาของเหล็กเช่น ความหนาปกติ สูงสุดอยู่ที่ 12.70 มม. แต่บริษัท
  สามารถพัฒนาให้ได้ผลิตภัณฑ์ที่มีความหนาถึง 20 มม. ในรูปของม้วน อีกทั้งเรื่องของคุณภาพพิเศษ
  ที่ตลาดยังต้องพึ่งพาการนำเข้า เช่นเหล็กคุณภาพสำหรับอุตสาหกรรมถังแก๊ส
  เหล็กคุณภาพสำหรับงานเชื่อมและทนแรงดึงสูง

  บริษัทมีแผนที่จะปรับปรุงกลยุทธ์ด้านผลิตภัณฑ์ดังนี้

1.  มุ่งเน้นเสนอผลิตภัณฑ์ ที่อยู่ในความต้องการตลาดและใช้อยู่สม่ำเสมอ

2.  พัฒนาผลิตภัณฑ์ที่รองรับตลาดที่ไม่ใช่อุตสาหกรรมก่อสร้างทั่วไป
    แต่เป็นอุตสาหกรรมรถยนต์และอุตสาหกรรมก่อสร้างขนาดใหญ่
    รวมถึงอุตสาหกรรมเครื่องครัวเรือน และ เครื่องใช้ไฟฟ้า

3.  เหล็กแผ่นสำหรับอุตสาหกรรมต่อเนื่อง คือเหล็กแผ่นรีดร้อนที่นำไปใช้สำหรับทำเหล็กแผ่นรีดเย็น

4.  พัฒนาผลิตภัณฑ์ที่มีความหนาพิเศษในรูปของม้วน ที่เป็นความต้องการเฉพาะของตลาด
    และเป็นตลาดระดับบน

  กลยุทธ์ด้านราคา

1.  กำหนดราคาที่เหมาะสมสำหรับสินค้าเหล็กเกรดทั่วไป เพื่อสามารถแข่งขันกับสินค้าคู่แข่งได้
    และยังรักษาส่วนแบ่งการตลาด

2.  มีการปรับปรุงเทคโนโลยีที่มีอยู่ เพื่อช่วยสนับสนุนในต้นทุนการผลิตต่ำ
    เพื่อให้มีโอกาสเข้าสู่ตลาดใหม่ทั้งในประเทศและต่างประเทศ

3.  บริษัทสามารถผลิตสินค้าที่มีความแตกต่างจากคู่แข่งได้ทั้งในเรื่องคุณภาพและเกรด
    จึงสามารถกำหนดราคาขายที่สูงกว่าได้

4.  การให้ข้อมูลมากขึ้น และให้ความมั่นใจในการบริโภคเหล็กกับลูกค้า
    รวมถึงการสร้างความสัมพันธ์ที่ดีกับลูกค้าอย่างต่อเนื่อง

กลุ่มลูกค้าเป้าหมาย

  กลุ่มลูกค้าเป้าหมายหลักของบริษัทสามารถแบ่งได้เป็น 3 กลุ่ม ดังนี้

1)  ศูนย์บริการตัดเหล็ก (Steel Service Centre)
    คือผู้ที่ซื้อเหล็กรีดร้อนและรีดเย็นเพื่อนำมาตัดออกเป็นขนาดต่างๆ
    หรือขึ้นรูปเป็นเหล็กรูปแบบต่างๆ สำหรับจำหน่ายให้กับผู้ใช้อีกทอดหนึ่ง

2)  ผู้ผลิตท่อเหล็ก (Pipe Maker) ได้แก่ โรงงานผลิตท่อเหล็กขนาดต่างๆ เพื่อใช้ในงานท่อ
    รวมทั้งผลิตเพื่อส่งออกไปขายต่างประเทศ

3)  ผู้ใช้โดยตรงอื่นๆ (Direct User) เช่น ผู้ผลิตเหล็กแผ่นรีดเย็นในประเทศ
    ผู้ผลิตชิ้นส่วนรถยนต์และเครื่องใช้ไฟฟ้า

ช่องทางการจัดจำหน่าย

  สำหรับการขายในประเทศบริษัทจะมีการจัดจำหน่ายสินค้าของบริษัทผ่าน 2 ช่องทางดังนี้

1)  การจัดจำหน่ายโดยตรง (Direct Sale)

  บริษัทมีแผนที่จะจัดจำหน่ายโดยตรงสำหรับกลุ่มลูกค้าประเภทศูนย์บริการเหล็ก ผู้ผลิตท่อเหล็ก
  ผู้ผลิตชิ้นส่วนรถยนต์ และผู้ผลิตเครื่องใช้ไฟฟ้า ซึ่งคาดว่าจะมีสัดส่วนประมาณร้อยละ 60
  ของยอดจำหน่ายภายในประเทศทั้งหมด

2)  การจัดจำหน่ายผ่านตัวแทนขายส่ง (Wholesaler)

  สำหรับกลุ่มลูกค้าอื่นๆ ซึ่งเป็นลูกค้ารายเล็กและมีจำนวนมาก
  บริษัทจะทำการจัดจำหน่ายผ่านตัวแทนขายส่ง
  ซึ่งจะทำให้บริษัทลดภาระค่าใช้จ่ายในการจ้างพนักงานขายและค่าใช้จ่ายด้านการตลาดได้มาก
  นอกจากนี้ยังเป็นการแบ่งภาระความเสี่ยงด้านเครดิตในลูกค้ากลุ่มนี้ให้กับตัวแทนขายส่งเป็นผู้รับผิดชอบ
  บริษัทคาดว่าจะขายผ่านช่องทางนี้เป็นสัดส่วนประมาณร้อยละ 40 ของยอดจำหน่ายภายในประเทศ

  สำหรับการส่งออก บริษัทคาดว่าจะจัดจำหน่ายผ่านตัวแทนขายส่งเป็นหลัก
  โดยคิดเป็นประมาณร้อยละ 90 ของยอดส่งออก ที่เหลือประมาณร้อยละ 10
  จะจัดจำหน่ายโดยตรง

 กลยุทธ์การตลาด

  1) บริษัท มีลูกค้าในอุตสาหกรรมต่างๆ ที่ชัดเจนมากขึ้น เมื่อเทียบกับเมื่อปี 2549
  เช่นกลุ่มลูกค้าอุตสาหกรรมผู้ผลิตท่อ กลุ่มลูกค้าผู้ผลิตเหล็กแผ่นรีดเย็น
  ทั้งในประเทศและต่างประเทศ กลุ่มลูกค้าศูนย์บริการเหล็กแผ่น กลุ่มอุตสาหกรรมยานยนต์
  กลุ่มลูกค้าโครงการก่อสร้างขนาดใหญ่ ที่มีความต้องการใช้เหล็กคุณภาพพิเศษ

  2) บริษัท มีการพัฒนาและปรับปรุงคุณภาพของสินค้าให้ดีขึ้นตลอดเวลา
  โดยการลงทุนในเรื่องของเครื่องมือให้ทันสมัย
  เพื่อเพิ่มศักยภาพและปรับปรุงคุณภาพและลดต้นทุนในการผลิต

  3) บริษัท มีการส่งทีมงานที่มีความสามารถและชำนาญในเรื่องของการนำเหล็กไปใช้ในงานต่างๆ
  และพร้อมทั้งยังให้การสนับสนุนให้ความรู้เกี่ยวกับเหล็กกับลูกค้าในอุตสาหกรรมต่างๆ
  เพื่อให้เกิดความปลอดภัย และเกิดประโยชน์สูงสุดในการใช้เหล็กให้เหมาะสม

  4) บริษัท
  ประสบความสำเร็จอย่างมากในการสร้างความเชื่อมั่นในการส่งมอบสินค้าให้กับลูกค้าได้ตรงต่อเวลา
  ทำให้ลูกค้าสามารถวางแผนและบริหารปริมาณสินค้าคงคลังได้อย่างเหมาะสม

  5) บริษัท ให้ความสำคัญต่อการปรับปรุงและพัฒนาสินค้าและบริการของบริษัท อย่างสม่ำเสมอ
  โดยได้มีการสำรวจและรับฟังความคิดเห็นจากลูกค้าเป็นระยะๆ ทำให้บริษัท
  ทราบถึงความต้องการที่ถูกต้องและเหมาะสมของลูกค้าได้อย่างชัดเจน

ภาวะอุตสาหกรรมเหล็กในปี 2550

  ปริมาณการใช้เหล็กสำเร็จรูปทั่วโลก

+----------+-------+---------+---------+---------+---------+---------+
|          | ไ     | ไตรมาส  | %       | ยอดรวม  | ยอดรวม  | %       |
|          | ตรมาส | 4       |         |         |         |         |
|          | 4     |         | เป      | ม.      | ม.      | เป      |
|          |       | ปี 2550  | ลี่ยนแปลง | ค.-ธ.ค. | ค.-ธ.ค. | ลี่ยนแปลง |
|          | ปี     |         |         |         |         |         |
|          | 2549  |         |         | ปี 2549  | ปี 2550  |         |
+----------+-------+---------+---------+---------+---------+---------+
| สห       | 2     | 21,466  | -3.72   | 100,577 | 91,875  | -8.65   |
| รัฐอเมริกา | 2,296 |         |         |         |         |         |
+----------+-------+---------+---------+---------+---------+---------+
| แคนาดา   | 3,918 | 3,997   | 2.02    | 17,327  | 15,382  | -11.23  |
+----------+-------+---------+---------+---------+---------+---------+
| อเ       | 2     | 29,287  | -2.29   | 133,814 | 122,711 | -8.30   |
| มริกาเหนือ | 9,974 |         |         |         |         |         |
+----------+-------+---------+---------+---------+---------+---------+
| ยุโรป     | 4     | 47,749  | 2.05    | 184,404 | 194,306 | 5.37    |
|          | 6,788 |         |         |         |         |         |
+----------+-------+---------+---------+---------+---------+---------+
| ญี่ปุ่น      | 1     | 18,903  | -2.06   | 73,910  | 76,181  | 3.07    |
|          | 9,301 |         |         |         |         |         |
+----------+-------+---------+---------+---------+---------+---------+
| จีน       | 9     | 106,295 | 12.72   | 362,567 | 411,713 | 13.56   |
|          | 4,303 |         |         |         |         |         |
+----------+-------+---------+---------+---------+---------+---------+
| เกาหลีใต้  | 1     | 12,175  | 9.34    | 44,200  | 49,073  | 11.02   |
|          | 1,135 |         |         |         |         |         |
+----------+-------+---------+---------+---------+---------+---------+
| ไต้หวัน    | 4,826 | 4,269   | -11.54  | 18,501  | 17,154  | -7.28   |
+----------+-------+---------+---------+---------+---------+---------+
| เอเซีย    | 13    | 151,649 | 9.20    | 534,950 | 595,532 | 11.32   |
|          | 8,874 |         |         |         |         |         |
+----------+-------+---------+---------+---------+---------+---------+
| กลุ่ม      | 1     | 11,164  | -3.26   | 43,102  | 48,935  | 13.53   |
| รัสเซียเก่า | 1,540 |         |         |         |         |         |
+----------+-------+---------+---------+---------+---------+---------+
| บราซิล    | 2,161 | 2,583   | 19.53   | 8,830   | 10,189  | 15.39   |
+----------+-------+---------+---------+---------+---------+---------+
| ป        | 4     | 46,802  | 9.69    | 161,862 | 183,684 | 13.48   |
| ระเทศอื่นๆ | 2,668 |         |         |         |         |         |
+----------+-------+---------+---------+---------+---------+---------+
| ยอด      | 27    | 289,234 | 6.33    | 1,      | 1,      | 8.28    |
| รวมทั่วโลก | 2,005 |         |         | 066,962 | 155,358 |         |
+----------+-------+---------+---------+---------+---------+---------+

  ที่มา: CRU Monitor Report

  ในปี 2550 ปริมาณการใช้เหล็กทั่วโลกเพิ่มขึ้นจากเดิม ถึง 1,155 ล้านตัน เพิ่มขึ้นจากปี 2549
  ร้อยละ 8.20 โดยสืบเนื่องจากการบริโภคในประเทศจีนเป็นหลัก โดยบริโภคเหล็กถึง 411
  ล้านตัน ในปี 2550 คิดเป็นร้อยละ 13.50 เพิ่มจากปี 2549
  แต่เป็นการขยายตัวในอัตราที่ชะลอลง
  ทั้งนี้เกิดจากมาตราการของภาครัฐของจีนในการที่ต้องการชะลอการขยายตัวทางเศรษฐกิจ

  กลุ่มประเทศ รัสเซีย มีการบริโภคเพิ่มขึ้น 49 ล้านตัน คิดเป็นร้อยละ 13.50 เมื่อเทียบกับปี
  2549 ทั้งนี้เกิดขึ้นจากการขยายตัวทางการก่อสร้างและอุตสาหกรรมยานยนต์ ในรัสเซียเพิ่มขึ้น

  การบริโภคเหล็กของกลุ่มประเทศยุโรป ขยายตัวอย่างต่อเนื่อง ร้อยละ 5.30 อยู่ที่ 194 ล้านตัน
  จาก 184 ล้านตันในปีที่แล้ว
  เป็นผลสืบเนื่องจากการขยายตัวการลงทุนในการก่อสร้างและการผลิตในยุโรป

  แม้ว่าการบริโภคจะมีการขยายตัวอย่างต่อเนื่องแต่เป็นการขยายตัวในอัตราที่ลดลงจาก ร้อยละ
  12.18 ในปี 2549 มาอยู่ที่ ร้อยละ 8.20 ในปี 2550 ทั้งนี้เป็นผลสืบเนื่องมาจาก
  การชะลอตัวทางเศรษฐกิจของสหรัฐอเมริกา และการบริโภคเหล็กในอัตราที่ลดลงของจีน

  ราคาวัตถุดิบและเหล็กสำเร็จรูปในตลาดโลก

  ถึงแม้ว่าราคาเศษเหล็กในช่วงไตรมาสที่ 4 ของปี 2550 จะอยู่คงที่
  แต่ราคาเศษเหล็กทั้งยุโรปและสหรัฐอเมริกาก็มีแนวโน้มที่จะสูงขึ้น ทั้งนี้สืบเนื่องจาก
  การขยายกำลังผลิตเพิ่มสูงขึ้นในประเทศตุรกี จีน อินเดีย
  และกลุ่มประเทศเอเซียตะวันออกเฉียงใต้

  ราคาเศษเหล็กในช่วงตุลาคม อยู่ที่ประมาณ 289 เหรียญสหรัฐต่อตัน จากสหรัฐอเมริกา
  และยุโรป ตามลำดับ แต่ในเดือนธันวาคม ราคาขึ้นมาอยู่ที่ประมาณ 500 เหรียญสหรัฐต่อตัน
  เสนอจากสหรัฐอเมริกา และยุโรป ตามลำดับ

  ซึ่งคาดการณ์ได้ว่าในอนาคตอันใกล้
  ราคาเศษเหล็กจะยังคงขยับเพิ่มขึ้นอย่างต่อเนื่องทั้งนี้เป็นผลสืบเนื่องจากความต้องการที่เพิ่มขึ้นอย่างมากและ
  การขาดแคลนวัตถุดิบในตลาดโลก

  ราคา Billet และ Slab ก็มีทิศทางที่ปรับตัวสูงขึ้นตามต้นทุนวัตถุดิบที่เพิ่มขึ้น ราคา Billet
  ในกลุ่มประเทศตะวันออกไกลจาก 610 เหรียญสหรัฐต่อตันในเดือนตุลาคม และเป็น 690
  เหรียญสหรัฐต่อตัน ในเดือนมกราคม 2551 อันเป็นผลสืบเนื่องมาจากการเพิ่มภาษีส่งออก
  อีกร้อยละ 5 สำหรับผลิตภัณฑ์ทรงยาว
  และการเพิ่มภาษีการส่งออกของผลิตภัณฑ์กึ่งสำเร็จรูปของรัฐบาลจีน จาก ร้อยละ 15 เป็น
  ร้อยละ 25 ราคานำเข้า Slab ในกลุ่มตะวันออกไกลอยู่ที่ 585 เหรียญสหรัฐต่อตัน
  ในเดือนตุลาคม ปรับตัวเพิ่มขึ้นมาอยู่ที่ 620 เหรียญสหรัฐต่อตันในเดือนมกราคม

  ส่วนราคาเหล็กแผ่นรีดร้อน เหล็กแผ่นรีดเย็น
  และเหล็กแผ่นชุบสังกะสีก็มีการปรับราคาสูงขึ้นตามต้นทุนวัตถุดิบ เช่นราคาเหล็กรีดร้อนม้วน
  เหล็กรีดเย็นม้วนและ เหล็กแผ่นชุบสังกะสีในประเทศตะวันออกไกลอยู่ที่ 595, 670 และ 7700
  เหรียญสหรัฐต่อตัน ตามลำดับในเดือนตุลาคม 2550 ปรับขึ้นเป็น 670, 700 และ 800
  เหรียญสหรัฐต่อตันตามลำดับ ในเดือนมกราคม 2551

  ภาวะอุตสาหกรรมเหล็กในประเทศไทยในปี 2550

  การบริโภคเหล็กในปี 2550 ของประเทศไทย มีการชะลอตัวตลอดทั้งปี อันเนื่องจากปัจจัยเช่น
  นโยบายภาครัฐบาลยังอยู่ระหว่างรอการกำหนดทิศทางที่ชัดเจนจากรัฐบาลที่มาจากการเลือกตั้ง
  ความไม่แน่นอนทางการเมือง การชะลอตัวของการลงทุนในโครงการใหม่ ๆ
  จากภาครัฐบาลและภาคเอกชน และความผันผวนของค่าเงินบาท
  ทำให้ไม่สามารถกำหนดทิศทางของการลงทุนได้อย่างชัดเจน สำหรับปัจจัยภายนอกได้แก่
  ราคาน้ำมันที่ปรับตัวสูงขึ้น ส่งผลกระทบต่อต้นทุนการขนส่งและการผลิตของผู้ผลิต ตลอดจน
  ราคาวัตถุดิบในการผลิตปรับตัวสูงขึ้นอย่างรวดเร็ว

ตารางการบริโภคเหล็กภายในประเทศ

หน่วย: 1,000 ตัน

  -------------- --------- -------- -------- -------- -------- -------- --------
  ปี              2544      2545     2546     2547     2548     2549     2550

  การผลิต         4,652     6,747    7,497    9,009    9,381    8,339    7,877

  นำเข้า          4,201     4,549    4,925    5,355    6,213    5,592    6,470

  ส่งออก          1,246     1,247    1,455    1,646    1,717    1,776    2,198

  การบริโภคจริง    7,607     10,049   10,967   12,718   13,877   12,154   12,148
  -------------- --------- -------- -------- -------- -------- -------- --------

  ที่มา: สถาบันเหล็กและเหล็กกล้าแห่งประเทศไทย

  ปริมาณการบริโภคเหล็กทั้งปี 2550 มีอัตราที่ลดลงเล็กน้อยร้อยละ 0.10 จาก 12.535 ล้านตัน
  ในปี 2549 เป็น 12.148 ล้านตัน ในปี 2550 ทำนองเดียวกันกับการผลิต ลดลง ร้อยละ 5.50
  เท่ากับ 7.877 ล้านตัน แต่การนำเข้ายังคงมีอัตราขยายตัวสูงจากปี 2549 อยู่ที่ ร้อยละ 15.70
  เท่ากับ 6.47 ล้านตัน ซึ่งส่วนใหญ่เป็นการนำเข้าจาก ญี่ปุ่น จีน เกาหลีใต้ กลุ่มประเทศรัสเซีย
  อเมริกา และบราซิล การส่งออก ยังขยายตัวถึงร้อยละ 24 มีปริมาณทั้งสิ้น 2.2 ล้านตัน
  ส่วนมากเป็นการส่งออก ไปยังประเทศ อินเดีย กลุ่มประเทศตะวันออกกลาง เวียดนาม
  และอินโดนีเซีย

  ภาวะอุตสาหกรรมเหล็กแผ่นของประเทศไทยในปี 2550

  ในปี 2550 ภาพรวมการบริโภคเหล็กแผ่นของประเทศเพิ่มขึ้นเล็กน้อยอยู่ที่ 7.517 ล้านตัน
  คิดเป็นอัตราร้อยละ 2.50 เมื่อเทียบกับปี 2549 การผลิตลดลงร้อยละ 4.40 เท่ากับ 3.944
  ล้านตัน โดยเฉพาะการนำเข้าเพิ่มขึ้นอย่างมากถึงร้อยละ 16.30เท่ากับ 5.36 ล้านตัน
  เป็นการนำเข้าเหล็กคุณภาพพิเศษจาก ญี่ปุ่น จีน และ เกาหลีใต้
  ในขณะที่การส่งออกขยายตัวมากเช่นกัน อยู่ที่อัตราร้อยละ 27.40 เท่ากับปริมาณ 1.787 ล้านตัน
  โดยเป็นการส่งอออกไป ประเทศ อเมริกา กลุ่มประเทศตะวันอออกกลาง อินเดีย และ
  เวียดนาม

ตารางการบริโภคเหล็กแผ่นทุกชนิดของประเทศไทย

หน่วย: 1,000 ตัน

  -------------- --------- ------- ------- ------- ------- ------- --------
  ปี              2544      2545    2546    2547    2548    2549    2550

  การผลิต         1,887     2,972   3,327   3,905   4,419   4,127   3,945

  นำเข้า          3,645     3,773   4,153   4,544   5,260   4,607   5,359

  ส่งออก          697       908     1,077   1,292   1,409   1,404   1,788

  การบริโภคจริง    4,835     5,837   6,403   7,157   8,271   7,331   7,517
  -------------- --------- ------- ------- ------- ------- ------- --------

  ที่มา: สถาบันเหล็กและเหล็กกล้าแห่งประเทศไทย

  ภาวะอุตสาหกรรมเหล็กแผ่นรีดร้อนของประเทศไทยในปี 2550

  การบริโภคเหล็กแผ่นรีดร้อนในปี 2550 อยู่ที่ 5.431 ล้านตัน เพิ่มขึ้นจากปีที่แล้วคิดเป็นร้อยละ
  3.40 เมื่อเทียบกับปี 2549โดยถ้าพิจารณาในปี 2550 แยกเป็นการผลิต จำนวน 3.944 ล้านตัน
  การนำเข้า จำนวน 2.522 ล้านตัน เป็นการนำเข้าเหล็กแผ่นชนิดหนา 0.165 ล้านตัน
  เหล็กแผ่นรีดร้อนสำหรับผลิตเหล็กรีดเย็นต่อ จำนวน 1.596 ล้านตัน
  เหล็กแผ่นรีดร้อนล้างผิวและเคลือบน้ำมัน 0.759 ล้านตัน และการส่งออก จำนวน 1,035
  ล้านตัน เป็นการส่งออกไปประเทศอินเดีย เวียดนาม และกลุ่มประเทศตะวันออกกลาง

  ภาวะอุตสาหกรรมเหล็กแผ่นรีดเย็นของประเทศไทย ในปี 2550

  ในปี 2550 การบริโภคเหล็กแผ่นรีดเย็นในประเทศลดลงร้อยละ 2 จากปี 2549 เท่ากับ 2.228
  ล้านตัน การผลิตเพิ่มขึ้นร้อยละ 9.80 อยู่ที่ 1.984 ล้านตัน การนำเข้าลดลงร้อยละ 4.40 อยู่ที่
  0.603 ล้านตัน การส่งออกเพิ่มสูงขึ้นมากถึงร้อยละ 135 อยู่ที่ 0.388 ล้านตัน
  โดยส่วนใหญ่เป็นการส่งออกไปประเทศในกลุ่มอาเซี่ยนถึงร้อยละ 138 ปริมาณ 187,734 ตัน

แนวโน้มอุตสหกรรมเหล็กโลก

  ในปี 2551 ราคาเหล็กมีแนวโน้มเพิ่มสูงขึ้น เนื่องมาจาก 3 ปัจจัยหลักคือ
  การเพิ่มของราคาส่งออกเหล็กจากประเทศจีน การเพิ่มของราคาวัตถุดิบ
  และการเพิ่มของค่าระวางเรือ รัฐบาลจีนได้ยกเลิกการคืนเงินสำหรับผู้ค้าส่งออก
  และในขณะเดียวกัน ก็ได้มีการเก็บภาษีการส่งออกสำหรับเหล็กม้วนรีดร้อนที่ส่งออกจากประเทศจีน
  ซึ่งส่งผลให้ราคาในตลาดโลกของเหล็กม้วนรีดร้อนที่ส่งออกจากจากประเทศจีนมีราคาสูงขึ้นตามไปด้วย
  ความขาดแคลนของวัตถุดิบก็มีแนวโน้มเพิ่มขึ้นและแนวโน้มการเพิ่มขึ้นของค่าระวางเรือถือเป็นปัจจัยที่สำคัญมากที่ส่งผลให้วัตถุดิบมีราคาสูงขึ้น

การแข่งขันในตลาดโลก

  ปริมาณการส่งออกลดลงในไตรมาสที่4 ของปี 2550 โดยระหว่างเดือนตุลาคมถึงเดือนธันวาคมปี
  2550 ปริมาณการส่งออกถือว่าเป็นช่วงต่ำที่สุดเมื่อเปรียบเทียบกับไตรมาสอื่นๆในปีเดียวกัน
  อย่างไรก็ตาม เมื่อต้นเดือนกุมภาพันธ์ 2551ที่ผ่านมา ราคาวัตถุดิบได้เพิ่มสูงขึ้นอย่างมาก
  และในขณะเดียวกันนั้นเองการแข็งตัวของค่าเงินบาทและการเพิ่มขึ้นของค่าระวางเรือส่งผลให้ราคาขายแผ่นเหล็กรีดร้อนมีความจำเป็นที่ต้องปรับเพิ่มขึ้นไปโดยหลีกเลี่ยงไม่ได้
  ซึ่งแผ่นเหล็กรีดร้อนนี้เองเป็นสินค้าหลักของบริษัทที่ส่งออกไปจำหน่ายในหลายประเทศ
  อย่างไรก็ตามผู้ผลิตเหล็กแผ่นรีดร้อนรายอื่นๆก็มีความจำเป็นที่ต้องเสนอราคาที่สูงขึ้นไปในทิศทางเดียวกันกับบริษัท
  เนื่องจากปัจจัยของราคาที่เพิ่มขึ้นของวัตถุดิบและค่าระวางเรือเป็นปัจจัยที่มีผลกระทบไปทั่วโลก

กฎและข้อบังคับของรัฐบาล

  รัฐบาลไทยโดยกระทรวงพาณิชย์ยังคงดำเนินมาตรการทางภาษีเพื่อคุ้มครองผู้ผลิตในประเทศ
  โดยได้กำหนดมาตรการภาษีตอบโต้การทุ่มตลาด (Anti-dumping)
  ของผลิตภัณฑ์เหล็กแผ่นรีดร้อน เหล็กแผ่นรีดเย็น และผลิตภัณฑ์แสตนเลส

  ซึ่งประกาศใช้เมื่อวันที่ 23 พฤษภาคม 2546 และจะมีผลบังคับใช้สิ้นสุดในวันที่ 22 พฤษภาคม
  2551 ทั้งนี้เมื่อถึงกำหนดสิ้นสุดผลบังคับใช้ รัฐบาลควรมีมาตรการอื่นมารองรับ ดูแล
  หรือเฝ้าระวังมิให้ประเทศอื่นมีการมาทุ่มตลาดในประเทศอีก

  มาตรการที่มิใช่มาตรการทางภาษี

  รัฐบาลควรที่จะออกมาตรการที่ไม่ใช่มาตรการทางภาษีอื่น เพื่อคุ้มครองผู้ผลิตในประเทศ
  มาตรการเหล่านี้ประกอบด้วยการกำหนดมาตรฐานผลิตภัณฑ์เหล็กที่จะนำเข้ามาในประเทศไทย
  เพื่อป้องกันมิให้มีการนำสินค้าที่ไม่ได้มาตรฐานเข้ามาขายในประเทศ
  โดยกำหนดให้ผู้นำเข้าจะต้องยื่นขอรับอนุญาตในการนำเข้าสินค้าแต่ละชนิด ซึ่งรวมถึง
  เหล็กแผ่นเคลือบสังกะสี เหล็กแผ่นรีดร้อน และเหล็กแผ่นรีดเย็น

3.3 การจัดหาผลิตภัณฑ์

สถานะปัจจุบันของโรงงานของบริษัท

  ปัจจุบัน บริษัทมีโรงงานผลิตอยู่ 3 โครงการ คือ โรงงานผลิตเหล็กรีดร้อน
  โรงงานผลิตเหล็กพรุน และโรงงานผลิตผลิตภัณฑ์ต่อเนื่อง

  โรงงานผลิตเหล็กรีดร้อนเป็นโรงงานผลิตเหล็กแผ่นขนาดย่อม (Mini-mill)
  ซึ่งส่วนที่ก่อสร้างและเครื่องจักร ประกอบด้วย สายการหล่อเหล็กแท่งแบนอย่างบาง (Thin
  Slab Casting) และกระบวนการรีดร้อน (Hot Strip Mill) ต่อเนื่องผ่านแท่นรีด 6 แท่น
  โดยวัตถุดิบสำหรับการหล่อและการรีดร้อนถูกส่งมาจากกระบวนการหลอมวัตถุดิบโดยใช้เตาหลอมไฟฟ้า
  (Electric Arc Furnace) ซึ่งมีระบบลำเลียงและให้ความร้อนเศษเหล็กแบบต่อเนื่อง
  (ConSteel ^(®))

  หลังจากที่บริษัทสามารถดำเนินการผลิตเหล็กแผ่นรีดร้อนได้ตามคาดหมาย
  บริษัทได้วางแผนที่จะลดการพึ่งพาการนำเข้าเศษเหล็กและเหล็กดิบจากต่างประเทศ
  รวมทั้งพัฒนาผลิตภัณฑ์ของบริษัทให้เป็นผลิตภัณฑ์ที่มีมูลค่าเพิ่ม
  ซึ่งต้องอาศัยวัตถุดิบที่มีคุณภาพสูงเช่นเหล็กพรุน
  บริษัทจึงอยู่ในระหว่างการพิจารณาและประเมินมูลค่าการลงทุน
  เจรจากับกับผู้ขายเครื่องจักรและผู้ที่เกี่ยวข้องในโครงการ
  เพื่อที่จะดำเนินโครงการก่อสร้างโรงงานผลิตเหล็กพรุนให้เสร็จสมบูรณ์
  ซึ่งบริษัทได้ใช้เงินลงทุนในโครงการดังกล่าวไปแล้วเป็นจำนวนเงิน 2,086.47
  ล้านบาทหรือประมาณ 62.19 ล้านเหรียญสหรัฐฯ

  สำหรับโรงงานผลิตผลิตภัณฑ์ต่อเนื่องนั้น
  การติดตั้งสายการปรับสภาพผิวเหล็กได้ดำเนินการเสร็จเรียบร้อย แล้วเมื่อกลางปี 2547
  ส่วนการติดตั้งสายการล้างผิวและเคลือบน้ำมัน (Pickled & Oiled) และ
  สายการผลิตกรดกลับคืน (Acid Regeneration) เพื่อนำมาใช้ในกระบวนการล้างสนิม
  ได้ดำเนินการติดตั้งเสร็จสมบูรณ์แล้วเช่นกันและได้เริ่มผลิตสินค้าออกสู่ตลาดแล้ว
  บริษัทได้ดำเนินการออกแบบสายการผลิตเหล็กเคลือบสังกะสีชนิดต่างๆ (Galvanizing)
  เสร็จเรียบร้อยแล้วและได้ลงนามในสัญญาซื้อขายเครื่องจักรส่วนที่เหลือตั้งแต่เดือนเมษายน 2547
  โดยหลังจากการทำสัญญาบริษัทได้มีการปรึกษากับผู้ขายเครื่องจักรเพื่อเปลี่ยนแปลงรายละเอียดบางส่วนของเครื่องจักรให้สามารถผลิตผลิตภัณฑ์ที่ตรงกับความต้องการในปัจจุบันและอนาคตอันใกล้ของลูกค้า
  เพื่อเป็นการขยายฐานลูกค้าได้มากยิ่งขึ้น
  โดยขณะนี้อยู่ระหว่างการแก้ไขสัญญาสั่งซื้อเครื่องจักรกับผู้ขาย
  คาดว่าการติดตั้งสายการผลิตจะเสร็จสมบูรณ์ในปี 2552

  บริษัทได้ทำการผลิตสินค้ามูลค่าเพิ่มจากเหล็กแผ่นรีดร้อนอีกหลายประเภท ทั้งชนิดปรับสภาพผิว
  ตัดขอบ แบ่งความกว้างของม้วนเหล็ก และล้างผิวและเคลือบน้ำมัน
  สำหรับสายการปรับสภาพผิวเหล็กได้ทำการติดตั้งเครื่องตัดเหล็กแถบด้วยซึ่งถือเป็นผลิตภัณฑ์ใหม่ในตลาด

กระบวนการผลิตของบริษัท

[]

[]

  บริษัทใช้วิธีการผลิตแบบโรงงานผลิตเหล็กขนาดย่อม
  แทนวิธีการผลิตแบบโรงงานผลิตเหล็กครบวงจร
  นอกจากนี้โรงงานของบริษัทยังมีข้อได้เปรียบโรงงานผลิตเหล็กขนาดย่อมอื่นๆ
  โดยใช้เทคโนโลยีการป้อนเศษเหล็กแบบต่อเนื่อง (ConSteel ^(®) Process)
  ซึ่งพัฒนาขึ้นโดยบริษัท Intersteel Technology Inc. และการหล่อเหล็กแท่งแบนอย่างบาง
  ซึ่งพัฒนาขึ้นโดยบริษัท SMS-Demag

  โดยเหล็กที่หล่อออกมาจะเข้าสู่เตาอบแบบอุโมงค์ เข้าสู่กระบวนการรีดร้อนโดยผ่านแท่นรีด 6
  แท่น จากนั้นเข้าสู่กระบวนการหล่อเย็นและผ่านเข้าเครื่องม้วนต่อไป
  วิธีการผลิตที่ผสมผสานเทคนิคการหล่อเหล็กแบนและการรีดร้อนเข้าด้วยกัน
  เรียกว่าสายการผลิตเหล็กแผ่นรีดร้อนขนาดย่อม (CSP)

  กระบวนการผลิตที่ใช้เทคโนโลยีการป้อนเศษเหล็กแบบต่อเนื่องและสายการผลิตเหล็กแผ่นรีดร้อนขนาดย่อมที่บริษัทเลือกใช้นั้น
  ได้มีการติดตั้งในโรงงานอื่นๆ ทั้งในประเทศสหรัฐอเมริกา ญี่ปุ่น และอิตาลี
  ข้อดีของเทคโนโลยีและเทคนิคดังกล่าว มีดังต่อไปนี้คือ

1.  เทคโนโลยีการป้อนเศษเหล็กแบบต่อเนื่อง
    ช่วยลดเวลาและลดการใช้พลังงานในการหลอมในเตาหลอมไฟฟ้า (EAF)
    เนื่องจากไม่ต้องเปิดฝาเตาหลอมเพื่อรับเศษเหล็ก จึงไม่มีการสูญเสียพลังงาน

  ในขณะที่ลำเลียงเศษเหล็กมาที่เตา เศษเหล็กจะได้รับไอความร้อนจากเตาหลอมไฟฟ้า
  ก่อนจะส่งเข้าไปยังขั้นตอนการหลอม ทำให้สามารถรักษาพลังงานให้คงที่ได้

  กระบวนการผลิตแบบต่อเนื่องดังกล่าว ส่งผลให้ต้นทุนในการผลิตของ NSM ถูกลง
  ทั้งต้นทุนในการหลอมและหล่อเหล็ก โดยเฉพาะอย่างยิ่งต้นทุนค่าไฟฟ้า
  ซึ่งคิดเป็นต้นทุนที่ต่ำเมื่อเทียบกับโรงงานผลิตเหล็กขนาดย่อมรายอื่นๆ

2.  พัฒนาการของเทคนิคการหล่อเหล็กแท่งแบนอย่างบาง (Thin Slab Casting)
    โดยไม่ต้องลงทุนเพิ่มมากนัก
    ช่วยเพิ่มขีดความสามารถในการแข่งขันในตลาดผู้ผลิตเหล็กแผ่นรีดร้อนได้

3.  การผลิตเหล็กแผ่นรีดร้อนด้วยเทคนิคการหล่อเหล็กแท่งแบนอย่างบาง
    สามารถลดต้นทุนการผลิตได้มาก ประการแรกคือ ค่าพลังงาน
    โดยจะช่วยลดการสูญเสียพลังงานในขั้นตอนการส่งเหล็กแท่งแบนผ่านเตาอบแบบอุโมงค์เพื่อเข้าสู่กระบวนการรีดร้อนโดยตรงในขณะที่เหล็กแผ่นยังคงมีอุณหภูมิที่กว่า
    1000 องศาเซลเซียส อีกประการหนึ่งคือ ขนาดของความหนาที่เริ่มรีด
    โดยเริ่มการรีดลดขนาดที่ความหนา 50-60 มิลลิเมตร แทนการเริ่มรีดลดขนาดที่ความหนา
    200-250 มิลลิเมตรตามแบบดั้งเดิม อีกทั้งยังช่วยลดต้นทุนการซ่อมบำรุงด้วย

4.  กระบวนการผลิตอย่างต่อเนื่องจากการแปรรูปวัตถุดิบเป็นเหล็กแผ่นรีดร้อนชนิดม้วน
    ภายในเวลาไม่ถึง 3 ชั่วโมง ทำให้ไม่มีสินค้าระหว่างผลิต
    ซึ่งเป็นกระบวนการผลิตที่มีความคล่องตัวและทันต่อเวลา

  เทคโนโลยีการป้อนเศษเหล็กแบบต่อเนื่องและเทคนิคการหล่อเหล็กแท่งแบนอย่างบาง
  เป็นเทคโนโลยีการผลิตเหล็กที่ทันสมัยที่สุดในช่วง 40 ปี ที่ผ่านมา

  กระบวนการผลิตของบริษัทหลังจากได้เหล็กแผ่นรีดร้อนแล้ว
  จะสามารถนำไปผลิตผลิตภัณฑ์ต่อเนื่องได้อีก 3 ขั้นตอนซึ่งเป็นอิสระต่อกันคือ

1)  สายการปรับสภาพผิวเหล็ก

2)  สายการล้างผิวและเคลือบน้ำมัน

3)  สายการเคลือบสังกะสี

    วัตถุดิบ

  การผลิตของบริษัทยังต้องพึ่งพาวัตถุดิบจากการนำเข้าเศษเหล็ก (Scrap) และเหล็กดิบ (Pig
  Iron) ซึ่งเป็นวัตถุดิบที่สำคัญ คิดเป็นมูลค่าประมาณร้อยละ 50
  ของต้นทุนต่อตันในการผลิตเหล็กแผ่นรีดร้อนชนิดม้วน

  วัตถุดิบสามารถจัดกลุ่มอย่างกว้างๆ ได้ 3 กลุ่มคือ เหล็กดิบ (Pig iron) เศษเหล็กนำเข้า
  (Import Scrap) เศษเหล็กในประเทศ (Local Scrap)
  และเศษเหล็กที่เหลือกลับมาจากกระบวนการผลิต (Recycled Scrap)

[]

  ----------------------- ----------------------- -----------------------
  Month                   Import                  Local

  Jan                     62%                     34%

  Feb                     53%                     44%

  Mar                     61%                     37%

  Apr                     76%                     22%

  May                     65%                     32%

  Jun                     64%                     35%

  Jul                     62%                     34%

  Aug                     60%                     35%

  Sep                     70%                     26%

  Oct                     72%                     25%

  Nov                     68%                     30%

  Dec                     77%                     20%

  Total                   66%                     31%
  ----------------------- ----------------------- -----------------------

วัตถุดิบในการผลิต ปี 2550

  ในปีที่สี่ของการผลิต วัตถุดิบร้อยละ 25 มาจากเหล็กดิบนำเข้า
  ซึ่งเป็นวัตถุดิบที่สะอาดและมีส่วนประกอบของคาร์บอน (Dissolved Carbon)
  ให้พลังงานและช่วยในกระบวนการปรับปรุงค่าเคมี ลดลงเล็กน้อยจากปี 2549
  ซึ่งใช้เหล็กดิบร้อยละ 26.6
  และได้มีการทดลองนำเหล็กพรุนอัดก้อนมาช่วยเจือจางธาตุเหลือค้างอื่นๆได้
  แต่มีข้อจำกัดของปริมาณของกากแร่อื่นๆเช่นกัน

  วัตถุดิบร้อยละ 41 มาจากเศษเหล็กนำเข้า เพิ่มขึ้นจากปี 2549 ซึ่งใช้เศษเหล็กนำเข้าร้อยละ
  36.9 เนื่องจากมีการเพิ่มปริมาณการผลิตเหล็กแผ่นรีดร้อนชนิดม้วนจากปี 2549 ที่ 941,000
  ตันมาเป็น 1,096,000 ตัน

  อีกร้อยละ 31 มาจากเศษเหล็กในประเทศ ลดลงจากปี 2549 ซึ่งใช้เศษเหล็กในประเทศร้อยละ
  33.3 ทั้งนี้เป็นเหตุผลเดียวกับการเพิ่มปริมาณการผลิตเหล็กแผ่นรีดร้อนชนิดม้วนที่ได้ระบุข้างต้น

  ส่วนที่เหลือร้อยละ 3.1% มาจากเศษเหล็กที่เหลือกลับมาจากกระบวนการผลิต เช่น
  กากจากภาชนะรองน้ำเหล็ก (Tundish) กากจากถ้วยน้ำเหล็ก (Ladle)
  ส่วนที่ตัดจากกระบวนการหล่อ และส่วนที่มาจากการตัดตัวอย่าง ซึ่งลดลงจากร้อยละ 3.2 ในปี
  2549 ผลผลิตน้ำเหล็กโดยรวมคือร้อยละ 90.1 ซึ่งใกล้เคียงกับปี 2549 ที่ร้อยละ 90.3

  จากการผลิตในสามปีที่ผ่านมา บริษัทได้เรียนรู้วิธีการและส่วนผสมของวัตถุดิบที่สมดุลที่สุด
  เพื่อให้ได้คุณภาพและประสิทธิผลสูงสุดโดยใช้ต้นทุนในการผลิตต่ำ
  และได้นำความรู้นี้มาใช้เพื่อการผลิตในปี 2551

วัตถุดิบอื่นๆ

  นอกเหนือจากเศษเหล็ก การผลิตเหล็กแผ่นรีดร้อนชนิดม้วนยังอาศัยวัตถุดิบอื่นๆ อีกหลายชนิดเช่น
  ฟลักซ์ (Fluxes) และโลหะผสม (Alloys)

  ต้นทุนของโลหะผสม (Alloys) ในปี 2550
  สำหรับการผลิตเหล็กแผ่นรีดร้อนชนิดม้วนอยู่ในช่วงประมาณ 25 เหรียญสหรัฐฯ
  เปรียบเทียบกับค่าเฉลี่ย 17.5 เหรียญสหรัฐฯ ของปี 2549
  สาเหตุเนื่องจากฟลักซ์มีราคาสูงกว่าตามราคาน้ำมัน และโลหะผสมส่วนใหญ่มีราคาสูงขึ้นกว่า 50%
  จากปริมาณความต้องการที่สูงขึ้นอย่างรวดเร็ว

การจัดหาวัตถุดิบ

เศษเหล็ก (Scrap) และเหล็กดิบ (Pig Iron)

  โดยทั่วไปวัตถุดิบประเภทเศษเหล็กจากตลาดภายในประเทศเป็นที่ต้องการมากกว่าวัตถุดิบที่นำเข้าจากต่างประเทศ
  เพราะที่ผ่านมาเห็นได้ว่าวัตถุดิบภายในประเทศมีธาตุเหลือคงค้างในปริมาณต่ำกว่าวัตถุดิบจากต่างประเทศ
  ในปีที่ผ่านมาตลาดวัตถุดิบภายในประเทศผันผวนเป็นอย่างมากเนื่องมาจากระดับทองแดงที่เพิ่มขึ้นในเศษเหล็ก
  เนื่องจากประเทศไทยไม่มีเศษเหล็กเพียงพอกับความสามารถในการผลิตภายในประเทศ
  ดังนั้นจึงต้องมีการสั่งซื้อเศษเหล็กและเหล็กดิบจากต่างประเทศ
  โดยทั่วไปวัตถุดิบจะถูกนำเข้ามาโดยผู้บริโภคตามเงื่อนไขการผลิต
  แต่ดูเหมือนว่าเศษเหล็กราคาถูกที่ผู้จัดหานำเข้ามาเพื่อการผลิตก็จะมีปริมาณของทองแดงค่อนข้างสูง

การพัฒนากระบวนการผลิตปี 2550

  หลังจากที่บริษัทผลิตเหล็กรีดร้อนได้มากกว่า 941,000 ตันในปี 2549
  บริษัทกำหนดเป้าหมายการผลิตไว้ที่ 1,100,000 ตันในปี 2550
  ซึ่งได้รวมวันหยุดผลิตเพื่อซ่อมบำรุงเครื่องจักรประจำปีไว้ที่ 7 วัน

  แผนภูมิด้านล่างแสดงให้เห็นถึงการพัฒนาการผลิตตลอดปี 2550 บริษัทผลิตเหล็กแผ่นรีดร้อนได้ถึง
  1,096,279 ตัน ผลผลิตเพิ่มมากขึ้นทุก ๆ ไตรมาส

  จากตารางแสดงให้เห็นอย่างชัดเจนว่า ผลผลิตมีตัวเลขที่สูงขึ้นจนสามารถผลิตได้มากกว่าเดือนละ
  100,000 ตันในเดือนกันยายน ตุลาคม และธันวาคม

  ----------------------------------- ------- --------- ----------- ----------
  หน่วย: ตัน                                                          

  []                                  ปี       2549      2550        แตกต่าง

                                      Q1      158,568   238,164     +79,596

                                      Q2      262,384   285,017     +22,633

                                      Q3      261,077   283,664     +22,587

                                      Q4      258,486   289,433     +30,947

                                      Total   940,515   1,096,279   +155,764

                                                                    

                                                                    
  ----------------------------------- ------- --------- ----------- ----------

ปริมาณการผลิตรายเดือนของปี 2550

[]

  -------- -------- -------- -------- -------- -------- -------- -------- -------- --------- --------- -------- --------- -----------
  ผลิตภัณฑ์   ม.ค.     ก.พ.     มี.ค.     เม.ย.    พ.ค.     มิ.ย.     ก.ค.     ส.ค.     ก.ย.      ต.ค.      พ.ย.     ธ.ค.      รวม

  ม้วน      87,794   68,276   82,094   93,893   95,262   95,863   92,609   90,831   100,225   100,399   87,378   95,766    1,090,389

  สแล็บ                                                                                                 246      5,644     5,889

  รวม      87,794   68,276   82,094   93,893   95,262   95,863   92,609   90,831   100,225   100,399   87,624   101,410   1,096,279
  -------- -------- -------- -------- -------- -------- -------- -------- -------- --------- --------- -------- --------- -----------

การรีดเหล็กแผ่น

  ตารางด้านล่างแสดงพัฒนาการในการรีดเหล็กแผ่นรีดร้อนของปี 2550 แสดงให้เห็นว่า
  ในช่วงไตรมาสที่สี่ บริษัทเน้นการผลิตเหล็กแผ่นบางที่มีความหนาน้อยกว่า 1.9 มิลลิเมตร ร้อยละ
  50 หากพิจารณาเฉพาะความหนา 1.2 มิลลิเมตรในไตรมาสที่ 4 พบว่ามีการผลิตทั้งหมด
  23,204 ตัน หรือ 8.2% ของผลผลิตรวมของไตรมาส

[]

[]

การพัฒนาด้านพลังงาน ในปี 2550

  เนื่องจากเตาหลอมไฟฟ้าเป็นส่วนประกอบสำคัญในขั้นตอนการหลอม
  ทำให้ปริมาณการใช้และต้นทุนของพลังงานเป็นปัจจัยสำคัญสำหรับการผลิต

  ดังที่กล่าวมาแล้วถึงข้อดีของระบบ ConSteel^(®)
  คือช่วยลดการใช้ไฟฟ้าได้มากกว่าระบบเตาหลอมไฟฟ้า (EAF) แบบดั้งเดิม เพราะเหล็กแท่งแบน
  (Slab) ที่ถูกหล่อมาด้วยความร้อนระดับหนึ่งแล้วจะเข้าสู่เตาอบแบบอุโมงค์ที่มีอุณหภูมิสูงสุด
  เพื่อทำการรีดต่อไป โรงงานแบบดั้งเดิมจะใช้ไฟฟ้าประมาณ 850-1,300 กิโลวัตต์-ชั่วโมงต่อตัน
  ขึ้นอยู่กับรูปแบบและอายุของการใช้งานของโรงงาน
  จากกระบวนการผลิตที่มีประสิทธิภาพของบริษัท ทำให้ปัจจุบันสามารถลดการใช้ไฟฟ้ามาที่
  630-690 กิโลวัตต์-ชั่วโมงต่อตัน โดยเฉลี่ยทั้งปีอยู่ที่ 653 กิโลวัตต์-ชั่วโมงต่อตัน
  ชดเชยกับราคาค่าไฟฟ้าต่อหน่วยในประเทศไทยที่มีราคาสูง
  นอกจากนี้บริษัทยังคงมุ่งมั่นที่จะพัฒนาประสิทธิภาพการใช้ไฟฟ้าให้ดีขึ้นกว่าเดิม

  2006 & 2007 CSP Electrical Consumption (kWh/HRC ton)

  []

ปัจจัยด้านสิ่งแวดล้อมและความปลอดภัย

  บริษัทได้ทำการประเมินผลกระทบต่อสิ่งแวดล้อมตามที่กฎหมายกำหนด
  บริษัทได้จัดเตรียมแผนในการวัดผลและติดตามผลกระทบต่อคุณภาพอากาศ ระดับเสียง คุณภาพน้ำ
  ความสั่นสะเทือน ความร้อน และสิ่งแวดล้อม

  บริษัทได้ดำเนินการป้องกันและแก้ไขปัญหาที่กระทบต่อสภาพแวดล้อม เพื่อให้สภาพแวดล้อมดีขึ้น
  เช่นการดูดอากาศร้อนที่ปล่อยออกจากเตาหลอมไฟฟ้า โดยใช้พัดลมร้อน 2 ตัว
  นอกจากนี้บริษัทยังติดตั้งฝาชีรับฝุ่น (Canopies) เพื่อดูดฝุ่นที่ปล่อยออกจากเตาหลอม EAF และ
  LHF และกรองอากาศด้วยถุงกรอง (Bag-house) ซึ่งขนาดของพัดลมดูดอากาศ ถุงกรอง
  และช่องหล่อเย็นเป็นไปตามมาตรฐานของโรงงานที่ใช้เตาหลอมขนาดใกล้เคียงกันในพื้นที่ที่มีการควบคุมสิ่งแวดล้อมอย่างเข้มงวด

  สำหรับของเสียจากการผลิต เช่นฝุ่นผงโลหะ ขี้โลหะ สนิมเหล็ก และเศษวัสดุทนไฟ บางส่วน
  เช่น iron oxide หรือผงฝุ่นจากถุงกรอง หรือฝุ่นผงโลหะ นั้น
  เป็นที่ต้องการของอุตสาหกรรมซีเมนต์เนื่องจากมี iron oxide รวมอยู่จำนวนมาก
  ส่วนของเสียที่ไม่มีประโยชน์ที่เหลือนั้น
  บริษัทจะมอบหมายให้แก่บริษัทรับกำจัดของเสียที่ได้รับอนุญาตถูกต้องเป็นผู้ขนออกจากโรงงานเพื่อนำไปกำจัดในสถานที่ที่ได้รับอนุญาตต่อไป

การจัดการด้านคุณภาพ

  การบริหารงานคุณภาพของบริษัท
  มุ่งเน้นความพึงพอใจในมาตรฐานคุณภาพสูงสุดและความเชื่อมั่นของลูกค้าเป็นอันดับแรก ในปี
  2548 บริษัทได้รับการรับรองคุณภาพตามมาตรฐานสากล ISO 9001:2000 ปี 2549
  เป็นระยะการรักษาคุณภาพของผลิตภัณฑ์ โดยมีการตรวจติดตามทั้งจากภายในและภายนอก
  และในเดือนกรกฎาคม 2549 บริษัทได้รับการรับรอง EC Factory Production Control
  จาก Lloyd’s Register สำหรับผลิตภัณฑ์เหล็กแผ่นรีดร้อนที่ขายสู่ตลาดยุโรป

  นอกจากนี้การทดลองและค้นคว้าเพื่อพัฒนาผลิตภัณฑ์เป็นไปอย่างเข้มข้น
  โดยบริษัทได้ทดลองผลิตภัณฑ์คุณภาพสูงสำหรับการประยุกต์ใช้ในการขึ้นรูปเย็น
  เริ่มต้นจากการทดลองผลิตเหล็กแผ่นประเภท HSLA ตามมาตรฐาน EN 10149
  และการพัฒนาที่ประสบความสำเร็จอีกอย่างหนึ่งคือการผลิตเหล็กที่มีมากกว่าเฟสเดียว (Dual
  Phase/Multi Phase) ซึ่งใช้ในอุตสาหกรรมรถยนต์
  อีกทั้งบริษัทยังให้ความสำคัญกับการตอบข้อซักถามของลูกค้าอย่างทันท่วงที
  และนำคำแนะนำมาพิจารณาเพื่อป้องกันปัญหาที่อาจเกิดขึ้น ซึ่งสิ่งเหล่านี้ได้นำ NSM
  ไปสู่การยอมรับจากลูกค้าเป็นอย่างมากในปัจจุบัน

แผนการในอนาคต สำหรับปี 2551

  บริษัทตั้งเป้าหมายที่จะผลิตเหล็กแผ่นรีดร้อนชนิดม้วนให้ได้มากกว่า 1,200,000 ตันในปี 2551
  คิดเป็นปริมาณการผลิตเพิ่มขึ้นร้อยละ 10 เมื่อเทียบกับปี 2550

  การส่งออกยังคงเป็นช่องทางการจำหน่ายของบริษัท
  บริษัทมีแผนที่จะดำเนินการเพื่อให้ได้การรับรองคุณภาพ ISO TS 16949
  ซึ่งเป็นสิ่งที่สำคัญในการเข้าสู่อุตสาหกรรมผลิตรถยนต์ และจะมีผลิตภัณฑ์คุณภาพสูงออกสู่ตลาด เช่น
  เหล็ก